《杂咏二首 其二》
清代·沈元沧

避世金门不厌深，华颠短褐岁侵寻。相逢北阙青云客，谁和南山《白石吟》？

数箸能谈天下事，千秋须识古人心。贾生已去王通逝，独立苍茫感不禁。

作者简介：（1666—1733）浙江仁和人，字麟洲，号东隅。康熙四十四年、五十六年，两举副贡。早年文章为毛奇龄、万斯大所赏。曾入武英殿书局任事，议叙授广东文昌知县。有《礼记类编》、《今雨轩诗话》、《滋兰堂集》等。